Na osnovu člana 171. stav 1 Zakona o radu ( 24/2005, 61/2005, 54/2009, 32/2013, 75/2014, 13/2017- odluka US,113/2017 i 95/2018 - u daljem tekstu: Zakon o radu), člana 23. Ugovora o radu br. 1009/2022-1 od 10.09.2022. godine (u daljem tekstu: Ugovor o radu), te na osnovu primljenog Obaveštenja poslodavca iz člana 172. Zakona o radu, zaključuje se:

ANEKS BR. 1

UGOVORA O RADU br. 1009/2022-1

Između sledećih ugovornih strana:

1. „POSITIVE“ DOO Novi Sad, Danila Kiša 5, MB: 08695407; PIB:100276510 koje zastupa Darko Perović, izvršni direktor (u daljem tekstu: ***poslodavac***) i
2. ZAPOSLENI: Borislav (Stevan) Stojšin, iz Čurug, Kneza Miloša 026, JMBG: 2304995800094 zaposlen kod poslodavca na osnovu Ugovora o radu na poslovima Serviser računara i opreme (u daljem tekstu: zaposleni)

**Član 1.**

Menja se član 3. Ugovora o radu tako da isti sada glasi:

„Zaposleni je po zanimanju Elektrotehničar računara.

**Član 2.**

Menja se član 4. Ugovora o radu tako da isti sada glasi:

„Zaposleni će obavljati poslove radnog mesta SISTEM ADMINISTRATOR i to:

* Obavlja poslove i ima kompetencije za instalaciju i konfiguraciju serverskih servisa na Windows server i Linux platformama - AD/LDAP, DHCP, DNS, Mail (Exchange, Postfix), File share. Konfigurisanje serverskih računara i storage uređaja za rad u Hyper-V ili VMWare okruženju. Konfigurisanje Hyper-V / VMWare servisa. Praćenje rada i tehničke ispravnosti servera, administracija Windows i Linux servera. Kreiranje, praćenje i upravljanje backup-ima. Tehnička podrška korisnicima iz sfere sistem administracije. Sprovođenje politike bezbednosti. Ažuriranje postojećeg i implementacija novog sistemskog softvera. Obavezan je da generiše izveštaje po zahtevima standarda koji su primenjeni u preduzeću. Aktivno učestvuje u životnom ciklusu IT usluga (tranzicija, operativna upotreba i stalno poboljšanje IT usluga), po potrebi učestvuje i u početnim fazama razvoja: planiranje i dizajn. Obavezan je da ukazuje na eventualne nepredviđene rizike, odnosno da predlaže mere za poboljšanje IT usluge. Učestvuje u planiranim obukama. Obavezan je da vodi računa o poštovanju SLA ugovora. Obavlja poslove i poznaje rad u softverima za daljinski nadzor i administraciju. Podešavanja i praćenja rada share point portala. Instalacija, podešavanje, kastomizacija i održavanje komercijalnih cloud servisa (Google, Microsoft, Azure itd.), kao i servisa baziranih na internim cloud rešenjima, kao što je sigurnosni backup, i druge usluge. Učestvuje u procesu nabavke serverske infrastrukture u tehničkom aspektu. Dokumentovanje svih aktivnosti i utrošenih radnih sati. Savesno, kvalitetno i u predviđenim rokovima obavlja svoje poslove i zadatke. Poštuje i primenjuje normativna akta preduzeća (statut, pravilnici, odluke, procedure), zahteve Sistema kvaliteta (ISO standardi) i odredbe potpisanih ugovora koji se odnose na obavljanje svojih poslova i zadataka (ugovor o radu, NDA ugovori i dr.). Za savesno, kvalitetno, zakonito i stručno obavljanje svojih poslova odgovara Šefu CDR-a.

Posebni uslovi radnog mesta: III/IV stepen stručne spreme. Poznavanje engleskog jezika. Poznavanje UNIX/Linux i Microsoft baziranih operativnih sistema, osnovno poznavanje opštih alata (MS Office: Word, Excel, Outlook...). Potrebno je da ima najmanje jedan odgovarajući sertifikat koji se odnosi na datu oblast i u obavezi je da stiče kompetencije predviđene individualnim godišnjim planom obuke..

Zaposleni prihvata da u toku rada može biti raspoređen na drugo radno mesto koje odgovara njegovoj stručnoj spremi, radnoj sposobnosti i znanju, odnosno u drugo mesto rada, u skladu sa Zakonom i potrebama procesa rada.**“**

**Član 3**.

Na prava i obaveze koja nisu utvrđena Ugovorom o radu ili ovim aneksom ugovora o radu, primenjivaće se odgovarajuće odredbe zakona i opštih akata poslodavca.

**Član 4**.

Aneks ugovora sačinjen je u 3 (tri) istovetna primerka od kojih poslodavac dobija 2 (dva) primerka a zaposleni 1 (jedan) primerak.

U Novom Sadu, 07.06.2024 godine

ZAPOSLENI: Za POSLODAVCA:

\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_ Borislav Stojšin Darko Perović

izvršni direktor