Na osnovu člana 171. stav 1. tačka 5) i tačka 6) Zakona o radu ("Sl. glasnik RS", br. 24/2005, 61/2005, 54/2009, 32/2013, 75/2014, 13/2017- odluka US i 113/2017 - u daljem tekstu: Zakon o radu), člana 23. Ugovora o radu br. UG 2911/2016-2 od 29.11.2016. godine (u daljem tekstu:Ugovor o radu), te na osnovu primljenog Obaveštenja poslodavca br. D 0901/2018-8 od 09.01.2018. godine iz člana 172. Zakona o radu, zaključuje se:

**ANEKS BR. 1**

**UGOVORA O RADU br. UG 2911/2016-2**

Između sledećih ugovornih strana:

1. „POSITIVE“ DOO Novi Sad, Danila Kiša 5, MB: 08695407; PIB:100276510 koje zastupa Miljan Radanović, direktor (u daljem tekstu: ***poslodavac***) i
2. Đorđe Medaković, Novi Sad, Balzakova br. 006/3/334, JMBG: 2712964800046 zaposlenog kod poslodavca na osnovu Ugovora o radu na poslovima **Savetnik direktora** (u daljem tekstu: ***zaposleni***).

**Član 1.**

Menja se stav 3. člana 8. Ugovora o radu tako da isti sada glasi:

„Osnovna zarada za poslove koji zaposleni obavlja utvrđuje se ovim ugovorom za puno radno vreme i standardni učinak i sadrži složenost poslova, odgovornost, uslove rada i stručnu spremu koja je uslov za rad na određenim poslovima.

Osnovna zarada iz prethodnog stava ovog člana, utvrđuje se u mesečnom novčanom **bruto I** iznosu i iznosi **42.150,96 dinara** i ne može biti niža od iznosa bruto minimalne zarade koju utvrđuje Socijalno - ekonomski savet Republike Srbije ili Vlada Republike Srbije.“

**Član 2.**

Menja se u celosti član 20. Ugovora o radu, tako da isti sada glasi :

„Član 20.

Potpisivanjem ovog ugovora o radu zaposleni izjavljuje da je upoznat sa odredbama Pravilnika o obrazovanju, stručnom osposobljavanju i usavršavanju br. OA 1112/2017-1 kao i Pravilnika o poslovnoj tajni br. OA 1112/2017-2.

Takođe, potpisivanjem ovog aneksa zaposleni se upoznaje da nepoštovanje odredbi ovih akata predstavlja povredu radne obaveze koja za sobom povlači posledice koje mogu biti: privremeno udaljenje sa rada, novčana kazna, opomena sa najavom otkaza iz člana 179a Zakona o radu ili otkaz ugovora o radu od strane poslodavca iz člana 179. Zakona o radu.“

**Član 3.**

Na prava i obaveze koja nisu utvrđena Ugovorom o radu ili ovim aneksom ugovora o radu, primenjivaće se odgovarajuće odredbe zakona i opštih akata poslodavca.

**Član 4**.

Aneks ugovora sačinjen je u 3 (tri) istovetna primerka od kojih poslodavac dobija 2 (dva) primerka a zaposleni 1 (jedan) primerak.

*U Novom Sadu, 22.01.2018. godine*

ZAPOSLENI: Za POSLODAVCA:

\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_

Đorđe Medaković Miljan Radanović, direktor